פרסום ראשון: סוכל פיגוע ענק של חיזבאללה. המודיעין הישראלי בשיתוף עם גוף ביון זר הצליחו לסכל פיגוע של הארגון השיעי הקיצוני כנגד מטרה ישראלית במדינה אירופית. גורמים ביטחוניים אומרים היום כי ידיעת הכוונה מספיק זמן מראש הביאה לכך שהיא סוכלה ובכך "נמנע אסון גדול מאד".
ההערכה היא כי ניסיון הפיגוע נעשה כאחד ממספר ניסיונות פיגוע שמנסה חיזבאללה לעשות כנקמה על חיסולו של בכיר הארגון עימאד מורנייה. בעוד כשבועיים ב-13 בפברואר מציין הארגון את יום השנה הראשון לחיסול, דבר המביא להעלאת כוננות לפיגועים מהארגון.
במרוצת השנים פירסמו כמה מקורות זרים ידיעות על סיכולי ניסיונות פיגוע כנגד מטרות ישראליות ויהודיות בעולם. הטיימס הלונדוני פירסם בעבר על כוונה לבצע פיגוע גדול כנגד שגרירות ישראל בבאקו בירת אזרבייג'ן. בכל הניסיונות לפיגוע המניע לפיגוע היה להשיג נקמה על חיסול מורנייה.